După ce a fost mai mult forțată să includă în procedurile de faliment și Fondul de Garantare a Asiguraților, cel mai mare creditor, KPMG mai primește un cadou de la instanțele din România și rămâne singura parte autorizată să participe în procesele de daună rezultate din portofoliul companiei Astra Asigurări.  KPMG, lichidatorul care a fost și ultim administrator al fostului lider al pieței de asigurări, Astra Asigurări, va decide și soarta a mii de asigurați sau păgubiți rezultați din falimentul companiei, unii dintre ei cu cazuri dramatice, în care oameni au murit sau au rămas mutilați pe viață din accidente.